cyanic-selkie/wikianc huggingface dataset:
Østlandsforskning
Østlandsforskning var et norsk regionalt samfunnsvitenskapelig forskningsinstitutt. Forskningsområder var blant annet reiseliv, kultur- og opplevelsesnæringer, fjellpolitikk, barn og unge, oppvekst og kompetanseutvikling, mangfold i organisasjoner og klassiske regionale analyser om befolkning, flytting, pendling og sysselsetting. Hoveddelen av forskningen var oppdragsbasert. Det betyr at Østlandsforskning konkurrerte om oppdrag som lyses ut av departementer, direktorater, fylkeskommuner, kommuner, næringslivsaktører og organisasjoner. Hovedkontoret var i Storgata i Lillehammer, men Østlandsforskning hadde også en avdeling i Hamar. Bedriften var organisert som aksjeselskap, med Stiftelsen Østlandsforskning, Hedmark fylkeskommune, Oppland fylkeskommune, Høgskolen i Lillehammer og Sparebanken Hedmark som aksjonærer.
M10 Booker
Det er bestilt 377 vogner.
Østlandsforskning
Østlandsforskning ble etablert i 1984 og hadde 33 ansatte, hvorav 30 forskere i ulike stillinger. Østlandsforskning hadde samarbeidsavtaler med Høgskolen i Lillehammer, Høgskolen i Hedmark, NINA og Centrum for forskning om regional utveckling ved Karlstads universitet og deltok i samarbeidsprosjekter med en rekke forskningsinstitusjoner.
I 2018 ble det vedtatt å overføre Østlandsforskning til Høgskolen i Innlandet. Det innebærer at ansatte, prosjekter og eiendeler blir overdratt samlet som en resultatenhet i Handelshøgskolen Innlandet, som hører inn under Fakultet for økonomi og samfunnsvitenskap.
Hesperella
Hesperella er en slekt av biller som tilhører familiegruppen bladbiller (Chrysomelidae).
Utseende
Små, avlange jordlopper.
Levevis
Både larvene og de voksne (imago) billene lever på planter.
Utbredelse
Artene er utbredt i Sørøst-Asia (Malaysia).
Diddley bow
Diddley bow er et enkelt-streng amerikansk instrument som påvirket utviklingen av blues lyd. Den består av en enkelt streng av ståltråd strukket mellom to spikere på et brett over en glassflaske, som brukes både som en bro, og som et middel for å forstørre instrumentets klang.
Det var tradisjonelt ansett som en nybegynner eller barn- instrument i Sørstatene, spesielt i det afroamerikanske samfunnet, og er sjelden hørt utenfor den landlige sør, men det kan ha blitt påvirket til en viss grad av vestafrikanske instrumenter. Andre kallenavn for dette instrument inkluderer «Jitterbug» eller «one-string», mens en etnomusikolog ville formelt kalle det en «monochord sitar».
Sonipat (distrikt)
Demografi
Ved folketellingen i 2011 var det 1,480,080 innbyggere i distriktet, mot 1,279,175 i 2001. Den urbane befolkningen utgjør 30,52 % av befolkningen.
Rørelse
Rørelse eller bevegelse, på samisk kalt lihkadus ('rørelse, bevegelse') og finsk liikkutuksia, er en religiøs, ekstatisk tilstand som forekommer under gudstjenesten i enkelte retninger av læstadianismen, en luthersk vekkelsesbevegelse som oppstod blant samer i Sverige på 1840-tallet. De sterke følelsene opptrer gjerne i forbindelse med nattverdshandlingen og omfatter offentlig syndsbekjennelse, høylytt tilgivelse og omfavnelse.
Praksis og begrunnelse
Rørelse skjer på religiøse møter og under kirkelige handlinger når deltakerne angivelig blir grepet av Den hellige ånd. Felles åndelig sinnsbevegelse bryter gjerne ut under nattverdshandlingen mot slutten av en forsamling, det vil si en gudstjeneste med ofte langvarig preken. Da begynner noen få eller nesten alle å bevege seg rundt. De beklager syndene sine høylytt for Gud, gjerne med rop og gråt, eller bekjenner synder de har begått mot andre som også er tilstede. Tilgivelse blir i begge tilfeller stadfestet ved fysisk omfavnelse og trøst ut fra Bibelens ord. De som er grepet av rørelsen, sørger over egen urett og ugjerninger, men gleder seg også over syndenes forlatelse.
Rørelse skiller seg fra vanlig liturgi i Den norske statskirken og er det som utenforstående vanligvis oppfatter som mest fremmed ved læstadianske gudstjenester. Grunnleggeren av læstadianismen, den svenske presten Lars Levi Læstadius (1800–1861), var usikker på om ekstasen skyldtes Den hellige ånd. Han skal likevel ha godtatt fenomenet som del av den religiøse opplevelsen.
Medisinske eksperter betegnet tidligere rørelse som Mania Religiosa, en diagnose som i gamle dager kunne helbredes blant annet med årelating. Enkelte ikke-læstadianske prester skal på 1800-tallet også ha sørget for politivakt i kirken for å forhindre omfavnelser ved altergang. Andre har seinere tolket den transeliknende rørelsen som en rest etter sjamanistiske ritualer i den samiske tradisjonen. Antallet læstadianere i Norge er beregnet til ca. 50 000.
Reveekorn
Reveekorn eller svartekorn (Sciurus niger) er en gnager i ekornfamilien. Det er det største trelevende ekornet hjemhørende i Nord-Amerika. Om høsten kan det nå en vekt på 1,5 kg. Reveekornet lever i hovedsak i eike- og hickoryskog, der det er god tilgang på føde.
Dog House Music
Dog House Music er Seasick Steve sitt andre studioalbum og hans første som soloartist.
Carl Friedrich Christian Fasch
Carl Friedrich Christian Fasch (født 18. november 1736 i Zerbst, død 3. august 1800 i Berlin) var en tysk komponist, musikklærer og korleder.
Faschs musikkhistoriske betydning beror hovedsakelig på at han grunnla Singe-Academie zu Berlin (1791), verdens eldste fortsatt eksisterende blandakor.
Liv og virke
Fasch var sønn av barokkomponisten og hoffkapellmesteren Johann Friedrich Fasch. Den første musikkutdannelse sørget faren for, seinere fikk han undervisning i fiolinspill av konsertmester Carl Höckh (1707-1773) i Zerbst. I 1750 reiste den da fjorten år gamle Fasch til Neustrelitz for å lære fiolinspill hos stedets konsertmester, Johann Christian Hertel. Her studerte han også harmonilære og orgel, skrev fuger, vikarierte for organisten og utviklet seg til en utmerket akkompagnatør.
Brachyderini
Brachyderini er en gruppe av snutebiller som vanligvis er lett kjennelige på at snuten er høyst dobbelt så lang som bred, og at antennene er knebøyde.
Feidhmeannacht na Seirbhíse Sláinte
Feidhmeannacht na Seirbhíse Sláinte (irsk) eller Health Service Executive (engelsk) er en irsk statlig organisasjon med ansvar for å levere helse- og omsorgstjenester til Irlands innbyggere, finansiert over skatteseddelen. Organisasjonen ble etablert ved helseloven (Health Act) av 2004 som trådte i kraft 1. januar 2005. Den erstattet ti regionale helsestyrelser og en rekke andre etater og organisasjoner. Irlands helseminister har politisk ansvar for virksomheten.
Carl Friedrich Christian Fasch
Liv og virke
Året etter vendte Fasch tilbake til Zerbst og gikk deretter på skole i Kloster Bergen ved Magdeburg. Han medvirket som musiker ved hoffet i Zerbst uten å få fast ansettelse, drev kontrapunktøvelser, komponerte kirkemusikk, klaver- og fiolinstykker, symfonier og motetter.
Feidhmeannacht na Seirbhíse Sláinte
Feidhmeannacht na Seirbhíse Sláinte er Irlands største arbeidsgiver, med mer enn 67,000 ansatte og ytterligere 40,000 i finansierte helsetjenester. Organisasjonen har et årlig budsjett på over 13 milliarder euro, mer enn noen annen organisasjon i offentlig sektor. I mars 2017 ble det kunngjort at Feidhmeannacht na Seirbhíse Sláinte skal legges ned og erstattes av et nytt system med regionale organisasjoner som er direkte underlagt det irske helsedepartementet. Planen ble imidlertid reversert senere samme år.
Brachyderini
Utseende
Små til middelsstore, skjellkledte snutebiller med kort snute. Kropspformen varierer fra kort, bred og høyt hvelvet til ganske avlang. Snuten er knapt lengre enn bred. Fasettøynene er ofte kjegleformet utstående.
Carl Friedrich Christian Fasch
Liv og virke
Våren 1756 ble Fasch ansatt som andrecembalist ved hoffet til Frederik II av Preussen. En av oppgavene, som han delte med førstecembalisten Carl Philipp Emanuel Bach, var å akkompagnere den fløytespillende kongen. Under sjuårskrigen og kongens lange fravær livnærte Fasch seg som musikklærer. I 1761/62 beordret kongen ham til Leipzig, på Faschs egen bekostning. Etter krigen forsøkte han å si opp stillingen ved hoffet, men kongen ignorerte anmodningen.
Fra 1774 til 1776 var han Johann Friedrich Agricolas etterfølger som leder av den kongelige opera i Berlin. Faschs oratorium Il Giuseppe riconosciuto med libretto av Pietro Metastasio ble uroppført i St.-Hedwigs-katedralen i Berlin i 1774.
Brachyderini
Utbredelse
Gruppen er vidt utbredt i den Gamle verden.
Carl Friedrich Christian Fasch
Singe-Academie zu Berlin
Fra 1789 holdt Fasch korøvinger med sine sangelever i et privat hjem. Snart sluttet profesjonelle sangere seg til, øvelsene ble mer regelmessige og stadig flere deltakere kom til. Den 24. mai 1791 åpnet Fasch den første «Präsenzbuch», en øvingsprotokoll som markerte at sammenkomstene var i ferd med å bli forpliktende og at en institusjonell karakter var under utvikling. 24. mai 1791 regnes derfor som datoen Fasch stiftet sangforeningen. Den 22. oktober 1793 fikk sangforeningen anledning til å øve i en sal i Königliche Akademie der Künste. Fasch innførte da en fasttømret organisasjonsform, og navnet Singe-Academie ble etablert.
Fasch sluttet nå å gi undervisning til privatelever og godt hjulpet av eleven og etterfølgeren som foreningens leder, Carl Friedrich Zelter, konsentrerte han seg fullt og helt om sangakademiet. Han brukte foreningen som et organ for sin egen skapende virksomhet. Topp-punktet var en sekstenstemmig messe som han skrev inspirert av en messe av Orazio Benevoli som Johann Friedrich Reichardt hadde tatt med fra Italia.
Rosenborg Ballklub i 1988
Rosenborg vant Eliteserien i fotball for 5. gang i 1988-sesongen.
Carl Friedrich Christian Fasch
Betydning
Fasch sto i overgangen mellom den gamle adelens hoffmusikk og den nye borgerlige musikk-kulturen. Han symboliserte selv overgangen da han etter kongens død i 1786 brant opp alle eiendeler som minte ham om sitt tidligere liv. Faschs musikkhistoriske betydning beror hovedsakelig på hans arbeid med sangakademiet, gjennom dette arbeidet viste han en mulig vei fram mot en borgerlig musikkutøvelse.
Rosenborg Ballklub i 1988
Eliteserien
{|
Spillerstatistikk
Førsteellever
L’ajo nell’imbarazzo
L'ajo nell'imbarazzo (Den flaue huslæreren eller Huslæreren i knipe ) er en melodramma giocoso, eller opera, i to akter av Gaetano Donizetti. Den italienskspråklige librettoen ble skrevet av Jacopo Ferretti, etter et skuespill av Giovanni Giraud fra 1807. Ved premieren på Teatro Valle, Roma 4. februar 1824, «ble den hilst med vill begeistring [og] det var med denne operaen som [...] Donizetti hadde sin første virkelig varige suksess» Under de planlagte revisjoner for produksjonen i 1826 i Napoli, endret Donizetti navnet på operaen til Don Gregorio, og det er under dette navnet som de fleste seinere produksjoner er oppført.
Oppføringshistorie
Oppsetningen ble spilt i mange italienske byer, og det ble den første av komponistens operaer som ble satt opp utenfor landet, med produksjoner i Wien, Dresden, Barcelona, og Rio de Janeiro.
Men, før den premieren i Napoli i 1826, reviderte Donizetti operaen under tittelen Don Gregorio, og under dette navnet hadde det premiere på Teatro Nuovo i Napoli 11. juni 1826. Det samme året ble det oppført på La Scala. Den 28. juli 1846 første gang i London, men «synes å ha forsvunnet ut av syne før den dukket opp igjen i Italia i det tjuende Århundre».
20. århundre og videre
Den ble oppført på Teatro Donizetti i komponistens hjemby Bergamo i 1959 og en italiensk TV-produksjon ble kringkastet i 1964. En vellykket oppførelse på Wexford Festival i 1973 ført til at den ble spilt også i fire andre europeiske byer mellom 1975 og 1990 og et nytt video-opptak ble gjort av livefremføringen på Teatro Donizetti i november 2007.
Synopsis
Markien Giulio krever at hans sønner, Enrico og Pippetto, vokse opp i fullstendig uvitenhet om alle saker som har med kjødets lyst gjøre. Likevel har Enrico i all hemmelighet giftet seg med Gilda, og de ​​har til og med en sønn. Oppgitt av det livet han tvinges til å lede, trygler de unge den eldre huslæreren Gregorio om hjelp, og får ham til å møte sin kone. Men når markien kommer tilbake, forblir Gilda fanget i Gregorio rom. Hun bekymrer, for hun må pleie barnet sitt: Gregorio blir tvunget til å hente barnet og bringe det til henne, gjemt under kappen. Leonarda, en gammel tjener i husholdet, informerer markien om hennes mistanker; han oppdager Gilda, men er overbevist om at hun må være huslærerens elsker. I den stormfulle scene som følger, som involverer alle karakterene, kommer sannheten endelig fram. Marquis innser sin feil, og bestemmer seg for å overlate sin yngre sønn, Pippetto, til Enrico, slik at han kan hjelpe ham å lære «hvordan verden er.»
Fjellhammarelva
Fjellhammarelva har utspring i Langvannet i Lørenskog, og flyter like nedenfor sammen med Losbyelva. Elva renner videre østover til Vittenbergbekken som danner kommunegrensa mot Lillestrøm, hvor elva skifter navn til Sagelva. Ved utløpet av Langvann har elva et nedbørfelt på 38,6 km². Sammen med Losbyvassdraget, er nedbørfeltet 93,1 km². Der Sagelva renner ut i Nitelva er nedbørsfeltet blitt 109 km².
Carl Schutte
Carl Otto Schutte (født 5. oktober 1887 i Kansas City i Missouri, død 24. juni 1962 i Seattle) var en amerikansk syklist som deltok i de olympiske leker 1912 i Stockholm.
Schutte vant to olympiske bronsemedaljer i sykling under OL 1912 i Stockholm. Han kom på tredjeplass på 320 kilometer landevei bak Rudolph Lewis fra Sør-Afrika og britiske Frederick Grubb.
Han var med på det amerikanske laget som kom på tredjeplass i lagkonkurransen over 320 kilometer landevei bak Sverige og Storbritannia. De andre syklistene på laget var Albert Krushel, Alvin Loftes og Walter Martin. Det ble kun kjørt et ritt under OL i 1912. I lagkonkurransen ble tidene til de fire beste syklistene på hver nasjon summert og laget med den beste tiden sammenlagt vant. Syklistene fra USA som kom på andreplass kom individuelt på plass nummer 3,11, 13 og 17.
Yu Mingtao
Yu Mingtao (kinesisk: 于明涛; født 1918 i fylket Shen som da var i Zhili i Kina, død 28. mai 2017 ) var en pensjonert politiker og tidligere riksrevisor i Folkerepublikken Kina. Han var også guvernør for provinsen Shaanxi og president for Det kinesiske revisorselskap.
Yu ble medlem av Det kinesiske kommunistiske parti i november 1936. Etter Lushan-konferansen i 1959 ble han sammen med Hua Guofeng valgt til sekretær for Partiets Hunan-komités sekretariat. Han ble senere med i provinspartiets stående komité og leder for dets kommisjon for industri, transport og handel. Han fikk snart enda viktigere verv i Guangzhou og som guvernør av Shaanxi.
I 1983 ble han utnevnt til Kinas første riksrevisor i det nydannede riksrevisorembedet.
Oregon (andre betydninger)
Oregon kan være:
Arixiuna
Arixiuna er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, matte, gulbrune til svarte trebukker. Antennene er omtrent så lange som kroppen, mørke, de to innerste og det fjerde leddet tett kledt med lange, mørke hår (piperenser-aktige). Pronotum er trapesformet sett ovenfra, dekkvingene jevnbrede med tre opphøyde lengderibber.
Utbredelse
Slekten er utbredt i Mellom-Amerika.
Erkan Zengin
Erkan Zengin (født 5. august 1985 i Kulu i Tyrkia) er en tyrkisk-født svensk fotballspiller som for tiden er klubbløs
Landslaget
26. mars 2013 fikk han sin første landskamp for mot Slovakia. 8. september 2014 scoret han sitt første landslagsmål mot Østerrike.
Han ble tatt ut i s EM-tropp til EM i Frankrike 2016.
Trondheim kunstmuseum
Trondheim kunstmuseum, forkortet TKM, tidligere Trøndelag Kunstgalleri, er en offentlig institusjon i Trondheim.
Museet ble 1. januar 2009 en del av Museene i Sør-Trøndelag AS (MiST).
TKM presenterer temporære utstillinger med internasjonal og regional kunst, samt verker som inngår i museets egne store kunstsamling. Museet har Norges tredje største offentlige kunstsamling, med hovedvekt på norsk kunst fra ca. 1850 og frem til i dag. Samlingen inneholder kjente verk som Harald Sohlbergs «Natt» (Røros kirke) (1904), Georg Jacobsens «Haren» (1922) og Peder Balkes «Nordkapp» (1870-årene).
Visningssteder
TKM har to visningssteder, TKM Bispegata som ligger ved Nidarosdomen, og TKM Gråmølna ved Nedre Elvehavn.
TKM Bispegata
Hovedbygningen i Bispegata 7 b ble oppført i 1930. Trondheim kunstmuseum ble opprettet i 1997 for å videreføre samlingsforvaltningen. Byggets mange og varierte rom i to etasjer gir rike muligheter for å arbeide med ny og gammel kunst, og bygget ble oppusset i 2012 hvor det blant annet ble satt inn kunstig belysning i annen etasje. Samtidig ble museets arkitektoniske form fra 1930 gjeninnført.
TKM Gråmølna
TKM Gråmølna ble etablert i 2008, med beliggenhet på Nedre Elvehavn. I museets første etasje presenteres skiftende utstillinger med internasjonal og regional samtidskunst. I andre etasje presenteres utstillinger som inkluderer verk fra kunstgaven fra Håkon Bleken.
Formålsparagraf
Formålsparagrafen til Trondheim kunstmuseum lyder: "«Trondheim kunstmuseum har som formål å skape interesse for og øke kunnskap om billedkunst og andre visuelle uttrykksformer. Dette søkes oppnådd ved ervervelse, bevaring, vitenskapelig forskning og formidling, herunder utstilling av ulike kunstformer. Museet skal være et dokumentasjons – og kompetansesenter for regionen, dvs. så langt det er mulig å søke å fange opp vesentlige nasjonale og internasjonale strømninger. Museet vil bidra med kunstformidling i et nasjonalt nettverk. Trondheim kunstmuseum skal være en allmennyttig institusjon i samfunnets og samfunnsutviklingens tjeneste, være modig og ha høy kvalitet.»"
Historie
Initiativet til en kunstforening i Trondheim ble tatt i 1845 av professor I.C. Dahl. Byens størrelse var på den tiden 13 000 innbyggere. Dette skjedde ved at Dahl skrev et brev der han oppfordret "«dannede Indvaanere av begge Kjøn i det nordenfjeldske Norge til at forene sig ogsaa i Trondhjem at danne en Kunstforening lig dem, der allerede i flere Aar have bestaaet i Christianina og Bergen, hvoraf Personer udenfor som i disse Byer ere Medlemmer.»"Om foreningen øyemed sier han at det skal være:"«at vække og udvikle den Kunstsands, der slumrer i saamangen Menneskesjel, men som Anledninge til jevnlig at beskue dygtige Kunstneres Verker allene kan vække til Bevidsthed og udvikle til Virksomhed.»"Trondheim kunstmuseums samling ble opprettet i 1864, og ble kalt ‘Det faste galleri’, et navn som ble brukt frem til 1973. I den første fasen var bildene montert i Stiftsgården og i Trondhjems Sparebank. I perioden 1891–1914 ble en stor del av bildene kjøpt inn, blant annet med innkjøpsmidler fra Trondhjems Brændevinssamling på 51 000 kroner. Innkjøpene skjedde ofte gjennom «konkurranseutstillinger», hvor mange sentrale norske kunstnere sendte inn bidrag. Samlingen økte i mellom- og etterkrigstiden, og omfatter i dag over 5000 verk.
TKMs direktør
Direktør for Trondheim kunstmuseum i perioden 1998 - 2010 var Randi Nygaard Lium. Hun ble etterfulgt av Pontus Kyander, som tiltrådte i oktober 2011. I mellomtiden var Cathrine Hovdahl Vik konstituert direktør. Den nåværende direktøren Johan Börjesson startet i mars 2014.
«Sammen» (2012)
20. juli 2012 åpnet utstillingen Sammen, som var den første utstillingen kuratert av Pontus Kyander. Utstillingen fikk god mottakelse, for eksempel skrev Margrete Abelsen for Billedkunst at utstillingen hadde «engasjerende, gjennomførte og vakre verk som viser i hvilken retning det er på vei, og det lover godt.»
Separatutstilling: Ole Sjølie (2012)
I 2012 ble det vist en utstilling med den norske maleren Ole Sjølie. Utstillingen fikk god omtale, og medførte at kunstneren donerte 15 kunstverk til Trondheim kunstmuseum.
Setane
Setane er et fjell i Gulen kommune i Sogn og Fjordane. Det ligger mellom dalene til Oppedalselva og Storelva, rundt 6 kilometer sør-sørøst for Ytre Oppedal. Største høyde er 697 meter over havet. Det er bratte fjellsider i alle retninger unntatt nordøst og sørvest.
Portsmouth (andre betydninger)
Portsmouth kan være:
Hulk (film)
Hulk er en amerikansk superheltfilm fra 2003 basert på fiktiv seriefigur med samme navn fra serieforlaget Marvel Comics. Ang Lee regisserte filmen med Eric Bana i hovedrollen som doktor Bruce Banner (alterego for Hulk), samt Jennifer Connelly, Sam Elliott, Josh Lucas og Nick Nolte i andre roller. Filmen utforsker opprinnelsen til Hulken, som her delvis tilskrives Banner fars eksperimenter på seg selv, og på sin sønn.
Filmplanleggingen begynte så langt tilbake som i 1990. Filmen var på et tidspunkt planlagt å bli regissert av Joe Johnston og deretter Jonathan Hensleigh. Flere manuskripter hadde blitt skrevet før Ang Lee og James Schamus ble engasjert. Hulk ble filmet hovedsakelig i California, da i San Francisco Bay Area.
Filmen hadde et budsjett på 137 millioner dollar, spilte inn over 245 millioner dollar på verdensbasis, hvilket var langt mindre enn hva som var forventet. Filmen fikk i tillegg blandet omtaler fra filmkritikere. Mange roste manus, skuespill, karakterutviklinger i filmen og musikken til Danny Elfman, men kritiserte selve figuren Hulk som skilte seg fra den måten han ble framstilt i tegneseriene, foruten også utdaterte CGI (computergenererte bilder), og den mørke, deprimerende fortellingen. En annen Hulk-film, uavhengig fortellingene i denne, kalt for The Incredible Hulk, ble utgitt 13. juni 2008, da med Edward Norton i rollen som Bruce Banner.
Handling
Forskeren Bruce Banner (Eric Bana) har problemer med temperamentet sitt. Det rolige livet hans som dyktig forsker sammen med den tidligere kjæresten Betty Ross (Jennifer Connelly) skjuler en smertefull fortid. En merkelig ulykke i laboratoriet slipper Banners indre demoner fri og gjør han til den mektigste skapningen på jordens overflate; Hulken, både superhelt og grønt monster.
Santiago Ramírez
Santiago Ramírez (født 20. juli 1994) er en colombiansk syklist.
Han representerte Colombia under Sommer-OL 2016 i Rio de Janeiro, der han ble nummer 23 i sprint.
Fon (folk)
Fon er et folk som lever i det sørlige Benin i Vestafrika. Gruppen er landets største; de utgjør hoveddelen av befolkningen i den sørlige delen av landet og talte i 2004 omkring 2,5 millioner mennesker. De taler fon, et språk som står ewespråket nært.
På 1700- og 1800-tallet var fon organiserte i det mektige kongedømmet Dahomey med Abomey som hovedstad. I slutten av 1800-tallet ble kongedømmet en fransk koloni. Legendariske er de såkalte dahomeyamasonene, et militærregiment bestående av kvinner.
Dobbelt begjær
Dobbelt begjær, (originaltittel: L'Amant double) er et fransk-belgisk thriller-drama fra 2017 med manus og regi av François Ozon, og med romanen «Kindred Passions» av Joyce Carol Oates som forelegg.
Handling
Chloé arbeider ved et museum, og lider av depresjon og mage-smerter. Hun konsulterer derfor en gynekolog. Hun får beskjed om at ingen fysisk årsak kan bli funnet for smertene hennes, og at det hun trenger er en psykiater. Hun begynner å konsultere Paul, og de ender opp med å bli forelsket. Snart flytter de inn i en leilighet sammen. Men når hun pakker ut ting i deres nye hjem, oppdager Chloé at Paul hadde forandret sitt eget navn, og han har forsøkt å skjule hemmeligheter om familien hans for henne.
En dag legger hun merke til Pauls dobbeltgjenger på gaten, som hun oppdager er en psykiater ved navn Louis. Når han bestiller en samtale med ham, er han aggressiv mot henne - og hun går sin vei. Neste gang voldtar han henne praktisk talt, og etter dette kommer hun tilbake for mer. Det kommer etter hvert frem at den voldelige Louis faktisk er den fremmedgjorte tvillingen til den milde Paul. Når smertene til Chloé øker dramatisk, blir hun ført til sykehus. Der blir hun operert, og det blir oppdager at hun hadde sin ufødte tvilling-søster - en parasittisk tvilling - i magen.
MK «Arthur»
MK «Arthur», M-192-B, var en av båtene som ble brukt av Shetlandsgjengen til å transportere flyktninger og kurerer mellom Norge og Shetland under andre verdenskrig.
MK «Arthur» var eid av partsrederiet Reidar Søvik m.fl i Søvik (Haram) i Borgund kommune.
Valley City
Valley City kan være:
MK «Arthur»
Arthur ble kapret av Leif Larsen og hans mannskap etter et mineleggings-oppdrag i Edøyfjorden i oktober 1941 med fiskebåten "Nordsjøen". Etter at de hadde lagt ut miner i fjorden seilte de inn i en storm hvor "Nordsjøen" havarerte og sank. Den 30. oktober ble Arthur kapret av Leif Larsen, Palmar Bjørnøy og to andre fra Shetlandsgjengen, mens fartøyet lå i bøye i Søvik. Arthur gjorde flere turer med agenter over Nordsjøen. Den ble benyttet under Operasjon Title, da den skulle slepe to Chariot-miniubåter til Norge for å senke Tirpitz». Tirpitz lå da i Åsenfjorden. Chariotene slet seg i en storm 16 km fra målet og «Arthur» måtte  senkes av eget mannskap utenfor Tautra i november 1942 og mannskapet komme seg over til Sverige til fots. Kapteinen ombord var Leif Larsen fra Bergen, maskinist var Palmar Bjørnøy fra Gamlem.
Etter krigen ble fartøyet hevet, overlevert til eierne og brukt som fiskefartøy igjen. Da Larsen kapret Arthur hang det et armbåndsur i styrehuset. Larsen tok vare på det, og etter krigen oppsøkte han eieren og leverte det tilbake.
Santiago (Isabela)
Santiago, offisielt City of Santiago (filippinsk: Lungsod ng Santiago), er en uavhengig komponentby som befinner seg mellom den sørvestlige delen av provinsen Isabela og den nordvestlige grensen til Quirino i den nordøstlige øyen Luzon på Filippinene,
I 2015 hadde byen en befolkning på 134.830 innbyggere.
Notre-Dame-de-Lorette
Notre-Dame-de-Lorette er en kirke i Paris' 9. arrondissement. Kirken ligger til rue de Châteaudun.
Frisen på fasaden bærer inskripsjonen BEATAE•MARIAE•VIRGINI•LAVRETANAE.
Kirken ble bygget i perioden 1823–1836. Arkitekt var Louis-Hippolyte Lebas, som også var med på byggingen av Pariserbørsen, Palais Brongniart.
Nikita Sjursjin
Nikita Aleksandrovitsj Sjursjin (russisk Никита Александрович Шуршин, født 8. april 1993) er en russisk syklist.
Han representerte Russland under Sommer-OL 2016 i Rio de Janeiro, der han ble nummer 26 i sprint.
Louis-Hippolyte Lebas
Louis-Hippolyte Lebas (født 31. mars 1782 i Paris, død 12. juni 1867 i Paris) var en fransk arkitekt.
Horace
Horace kan være:
Louis-Hippolyte Lebas
Lebas studerte blant annet for Charles Percier. Lebas fremste verk er kirken Notre-Dame-de-Lorette i Paris, oppført 1823-26. Kirken er av basilikatypr med en klassisk portico med kolonner av korintisk type. Han tegnet også fengselet La Petite Roquette i Paris, som senere er blitt revet.
Blant Lebas elever var Charles Garnier og Henri Labrouste, men også svenskene Axel Fredrik Nyström og Fredrik Wilhelm Scholander.
London Academy of Music and Dramatic Art
London Academy of Music and Dramatic Art (LAMDA) er den eldste dramaskolen i England, og kunne i 2011 feire sitt 150-årsjubileum. Flere norske skuespillere har utdanningen sin fra skolen, bl.a. Kåre Conradi, Øyvind Brandtzæg, Håkon Ramstad og Øystein Kloster.
Louis-Hippolyte Lebas
En gate i Paris 9. arrondissement er oppkalt etter Lebas.
Hôtel de Sully
Historie
Contrôleur des Finances Mesme Gallet lot bygge anlegget fra 1625 og 1630, med hage, orangerie og tilgang til Place Royale (nå Place des Vosges). Hôtel de Sully ble reist etter tegninger av arkitekten Jean Androuet du Cerceau.
Maximilien de Béthune, første hertug av Sully, kjøpte huset den 23. februar 1634 og tilbragte sine siste leveår her. Hans barnebarn Maximilien, annen hertug av Sully, lot i 1660 bygge en sidefløy på vestsiden, mot haven. Familien Sullyeide eiendommen til inn på 1700-tallet, senere har eierskapet vekslet på.
På 1800-tallet ble Hôtel de Sully oppdelt i selveierleiligheter (Immeuble de rapport). Det fulgte mange ombygginger, også for å gi rom for håndverkere og forretninger. Fra 1862 har det hatt status som monument historique. Det ble så tilbakeført til utformingen før den siste ombyggingsperioden. I 1944 ble den statseiendom. Det ble utført omfattende restaureinger, som ble sluttført med orangeriet i 1973.
Siden 1967 har Hôtel de Sully vært sete for Caisse nationale des monuments historiques et des sites, som siden 2000 heter Centre des monuments nationaux.
McMillan TAC-50
McMillan TAC-50 er en materiellødeleggelsesrifle (50.cal) med sylinderlås laget av McMillan Firearms i Phoenix Arizona, USA. Designet er basert på tidligere rifler fra McMillan. TAC-50 finnes i to varianter: TAC-50 A1 og TAC-50 A1-R2. Forskjellen mellom disse er at A1-R2 varianten er laget slik at den reduserer rekylen betydelig, og dermed øker brukerens komfort.
McMillan har laget mange materiellødeleggelsesrifler i årenes løp, både for militært og sivilt bruk. TAC-50 er blant annet standard «skarkskytterrifle» i den kanadiske hæren. Den blir også brukt av Frankrike, Georgia, Israel, Jordan, Tyrkia og USA.
I 2017 skjøt kanadieren Arron Perry en Taliban-soldat på 3450 meters avstand med en TAC-50. Dette er lengste registrerte skarpskytter-drap i historien.
McKamey Manor
McKamey Manor er amerikanske spøkelseshus og blir drevet av eieren Russ McKamey. Det finnes blant annet spøkelseshus i Summertown, Tennessee og Huntsville, Alabama. McKamey har sagt at han har brukt en halv million dollar på turistattraksjonene sine. Besøkende kan vinne 20 000$, noe som tilsvarer 190 000 kroner, hvis de fullfører den ti timers lange turen. Hvis besøkende banner vil de risikere å vinne mindre beløp. Ifølge McKamey har ingen klart utfordringen så langt og han har påstått at spøkelseshuset er et av de mest intense i verden.
Deltakelseskrav
For å delta må besøkende være over 21 år gammel, men hvis man har fått samtykke fra foresatte er det 18 års aldersgrense. I tillegg må besøkende ta en utholdenhets test, ha en bakgrunnssjekk og legeattest på at de er mentalt og fysisk friske nok til å delta. Besøkende må også ha helseforsikring, signere en 40 siders kontrakt på at de samtykker på å delta og ha et sikkerhetsord de kan si for å få ansatte i spøkelseshuset til å stoppe med å skremme dem. Deltakere må i tillegg se videoer av andre deltakeres turer for å vite hva som venter dem. I motsetning til de fleste turistattraksjoner tar ikke McKamey penger for det og vil at kundene skal gi ham hundefôr i stedet for. Han er eieren til fem hunder.
Aktiviteter
Besøkende i spøkelseshuset kan bli bundet fast, tilgriset med lekeblod, låst inne i mørke rom og bli dynket i kaldt vann. De kan også få bind foran øynene, bli kneblet og møte på levende dyr som slanger, biller og lignende. Ifølge McKamey er hoved knepet for å skremme besøkende å fortelle dem noe som ikke er sant, som for eksempel å si at det er en hai i bassenget.
TV-serie
Turistattraksjonen ble vist i Netflix-serien «Haunters: Art of the scare» og i en episode av «Dark tourist».
Kritikk
I oktober 2019 ble det holdt en underskriftskampanje for å få lagt ned spøkelseshuset McKamey manor. Grunnen til motstanden var at skeptikerne mente at turistattraksjonen var skadelig. Ifølge Frankie Towery som opprettet underskriftkampanjen blir besøkende tvunget til å ta narkotiske stoffer som gir hallusinasjoner, gjennomgå drukningstortur og blir bundet fast. Per 31. oktober hadde kampanjen over 40 000 underskrifter.
Turistattraksjonen er lovlig fordi at besøkende signerer under en kontrakt på at de samtykker til å delta. Selv om mange er skeptiske, så er det over 20 000 på venteliste på å besøke attraksjonen.
Neorthana
Neorthana er en slekt av biller som tilhører familiegruppen bladbiller (Chrysomelidae).
Sentrum Aikido
Sentrum Aikido ble grunnlagt i 2007 av erfarne medlemmer fra OSI Aikido.
Klubben holder til i Brinken 20 på Tøyen i Oslo. Klubben er medlem av Norges Kampsportforbund og Norges Aikidoforbund. Klubben trener Aikikai Aikido.
Neorthana
Utbredelse
Arten er bare kjent fra Filippinene.
Sentrum Aikido
Eksterne lenker
Hjemmeside Sentrum Aikido
Gunvor Øwre Havrevold
Gunvor Øwre Havrevold (født 7. april 1910 i Bergen, død 29. juni 1977), også kjent som Gunvor Øwre, var en norsk journalist, dramatiker og kvinnesaksforkjemper.
Bakgrunn og virke
Hun tok vokste opp i Stavanger og tok examen artium ved Kongsgård skole i Stavanger i 1930 og studerte jus ved Det Kongelige Frederiks Universitet 1930–1932, men avbrøt studiet på grunn av sykdom. I stedet satset hun på journalistikken og tok Hallings journalistkursus 1936–1937 og hadde et studieopphold i Paris 1938–1939. Hun ble gift med arkitekt, forfatter og dramatiker Finn Havrevold i 1939. Hun var aktiv som journalist, skribent, oversetter og bokanmelder. I 1975 debuterte hun som dramatiker med Marta: et spill i tre avdelinger, som i hennes dødsår ble satt opp på Det Norske Teatret og fikk mye oppmerksomhet.
Politikk
Hun var aktivt engasjert i kvinnesaken og var landsstyremedlem i Norsk Kvinnesaksforening 1956–1960 og leder i Oslo Kvinnesaksforening 1956–1957. Hun var også redaktør for Kvinnesaksnytt.
Hun var medstifter av Sosialistisk Folkeparti og var vararepresentant til Stortinget for valgkretsen Oslo i perioden 1961–1965.
Dinesmesse
Dinesmesse, også kalt Deinets dag, er en merkedag som faller på datoen 9. oktober. Dagen har navn etter den hellige Dionysius av Paris, som led martyrdøden en gang rundt 250–270 e.Kr.
Øystein Kloster
Øystein Kloster (født 1976) er en norsk sanger, låtskriver og skuespiller fra Kvinnherad. Han har sin utdanning fra Griegakademiet i Bergen og London Academy of Music and Dramatic Art (LAMDA) i London. Han hadde sin debut på Den Nationale Scene i 1997, og har bl.a. jobbet på Trøndelag Teater og Haugesund Teater.
Han er sønn av AP-politikeren Aksel Kloster (1948). Han skrev sin første låt som 14-åring sammen med kompisene i bandet Ytre Luten. Gå ikkje amokk! vant en låtskriver-konkurranse i regi av Norsk forsikringsforbund i 1990. Den ble spilt inn av session-musikere i Oslo og lå på Norsktoppen i en uke. Etter en periode i Ytre Luten ble han vokalist i progrock-bandet Kloster Inc. i 1991. Kloster Inc. vant Vestlandsmesterskapet i rock i Moster Amfi i 1992. I 1992 ble folkrockbandet Myle dannet. De turnerte på Vestlandet og gav ut albumet Myle i 1996 .I 2003 startet Kloster bandet Kloster sammen med trommeslager Rune Solheim. De gav ut plata "Big Fish" i 2007. Fra 2008 samarbeidet han med artisten Toni Gundersen. I 2008 gav de ut singelen Fading Out og albumet Friheim kom i 2012. De samarbeidet også om singelen Aldri glømma som ble spilt inn med diverse stavangerartister for å feire Amnesty International sitt 50-årsjubileum i 2011. I 2013 kom "Høstløv" til inntekt for stiftelsenm Sykehusbarn.
Han har siden 2015 hatt base i Berlin.
Carl Muth
Carl Borromäus Johann Baptist Muth (født 31. januar 1867 i Worms, død 15. november 1944 i Bad Reichenhall) var en tysk publisist. Han regnes blant representantene for den katolske eksistentialisme.
Bakgrunn, studier
Muth ble i 1881 opptatt på misjonshuset Steyl i Nederland. Etter tre år der gikk veien til Alger, der han ble kjent med kardinal Charles Martial Lavigerie, grunnleggeren av de hvite fedre. Resten av livet følte Muth seg forbundet med denne verdensåpne franske ånd. Han studerte statsvitenskap i Giessen, og senere fulgte han forelesninger i økonomi og germanistikk i Berlin.
Under et opphold i Paris 1892/1893 og så ett i Roma, bedrev han kunsthistoriske studier, og samtidig befattet han seg med aktuelle sosiale spørsmål. Fra 1895 til 1902 var Carl Muth sjefsredaktør for tidsskriftet «Alte und Neue Welt, Illustriertes Katholisches Familienblatt». Som bidrag til debatten om de tyske katolikkers underlegenhet forfattet han ditt kritiske skrift «Steht die katholische Belletristik auf der Höhe der Zeit?» (Mainz 1898). Han oppfordret der til å skape en katolsk underholdningslitteratur.
I oktober 1903 grunnla Muth månedstidsskriftet Hochland, som ble til et dialogforum mellom katolske akademikere og kirkekritiske intellektuelle. På dette vis ville han lede den katolske litteraturen ut av et kirkelig og borgerlig sosialt reservat. Blant dem som skrev hyppig for Hochland kan nevnes Theodor Haecker, Ruth Schaumann, Gertrud von Le Fort, Werner Bergengruen, Sigrid Undset, Stefan Andres, Eugen Rosenstock-Huessy, Romano Guardini, Max Scheler, Carl Schmitt (til 1930), Peter Wust og Theodor Schieffer.
I 1927 utkom for den da 60-årige Muth, festskriftet «Wiederbegegnung von Kirche und Kultur in Deutschland».
Da han ble kjent med motstandmannen Hans Scholl, grunnlegger av motstandsgruppen Weiße Rose, ved sin venn Otl Aichers (1922–1991) formidling i august 1941, fantes ikke lenger Hochland. Det var blitt forbudt i juni 1941 av nazistene (Reichspressekammer). Fra desember 1933 stod tidsskriftet under sensur, og fra da av til det ble forbudt ble ikke lenger navnet «Adolf Hitler» nevnt i Hochland.
Da Muth skjønte hvor belest hans unge venn Scholl var, bad han ham om å ordne hans omfangsrike privatbibliotek. I dette impulsrike miljøet kom det til samtaler om tradisjon mellom kristen tro og politisk handling. Muths betydning for Scholl lå også i det at han derved ble kjent med et menneske som stimulerte både hans politiske tenkning og hans religiøse drivkraft.
Etter at Hans og Sophie Scholl var blitt arrestert i München den 18. februar, og Christoph Probst den 19. februar 1943 i Innsbruck, gjennomførte Gestapo også en husransakelse hjemme hos Muth. Etter 22. februar 1943 talte Muth om sine myrdede venner som en far sørger over barn som han er blitt berøvet.
Gamle Straumebroen
Gamle Straumebro er gamleveien mellom Straume og Bildøy i Øygarden kommune i Vestland. Ved siden av broen går den nye Straumebroen.
Vi bygger landet
«Vi bygger landet» er en arbeidersang av Arne Paasche Aasen satt til melodien «Den røde armé er sterkest» (1920) av Samuel Yakovlevich Pokrass (teksten av Pavel Grigorevitsj Gorinsjtejn). Den første kjente utgivelse er et korarrangement, arrangert av Torolf Voss, fra 1935.
Historikk
Sangen spredde seg til kommunistiske og sosialistiske miljøer i andre land, der sangen både ble oversatt og satt ny tekst til. Den mest kjente av disse er den østerrikske poeten Fritz Brügels tekst Die Arbeiter von Wien (1927). Denne versjonens struktur er svært lik den norske teksten, og det er sannsynlig at Paasche Aasens norske tekst er inspirert av denne.
Tekst og melodi
Mens den opprinnelige teksten handler om samhold og styrke i den russiske borgerkrigen, handler den norske teksten om samhold innen arbeiderklassen. Dette kan leses av refrenget «Vi er de tusener som bygger landet,/ det blev oss kjært i dagens strid./ Vi bar det fremad i savn og armod./ Nu bygger vi den nye tid.».
De tre første versene beskriver arbeidere og kvinners roller i samfunnet. Nærmest alle linjer starter med anaforen «vi» (et trekk den deler med første vers av «Die Arbeiter von Wien»). Det fjerde og siste verset bryter med dette mønsteret, et virkemiddel som understreker sangens oppfordring til å ta del i en samfunnsendring.
Bcache
bcache, en forkortelse for block cache, er et virtuelt hurtigminne i Linux-kjernens blokk-lag, som blir brukt for å aksessere utstyr som fungerer som sekundært minne. Den gjør det mulig for et eller flere lagringsmedia, slik som flashminne-baserte solid-state drives, å fungere som et hurtigminne for tregere lagringsmedia, slik som harddisker. Bcache skaper på dette viset, på samme måte som dm-cache, hybrid volumer i Linux.
Bcache ble en del av Linuxkjernen i versjon 3.10, som ble lansert 30. juni 2013.
Nathan Hart
Nathan Hart (født 4. mars 1993) er en australsk syklist.
Han representerte Australia under Sommer-OL 2016 i Rio de Janeiro, der han ble nummer 4 i lagsprint.
Hans Fredrik Leganger Finne-Grønn
Hans Fredrik Leganger Finne-Grønn (født 25. september 1903, død 9. mars 2001) var en norsk maler og billedhugger.
Nathan Hart
Under Sommer-OL 2020 i Tokyo som ble arrangert i 2021, ble han nummer 4 i lagsprint.
Hans Fredrik Leganger Finne-Grønn
Han studerte hos André Lhote og Othon Friesz i Paris 1923–1924 (ble kjent med Giacometti) og hos Halfdan Strøm på Kunstakademiet i Oslo 1925–28, der han også ble kjent med Christian Krohg og Axel Revold. Den første separatutstilling som maler avholdt han i 1929, og så sent som i 1994 stilte han ut (Galleri Bellman). Som tegner debuterte han i 1934. Han virket særlig som portrettmaler, flere ganger av Kong Haakon VII. Utover å henge på slottet finner man hans Kveld på Brunlanes i Nasjonalgalleriet. I syv var han i Bildende Kunstneres Styre. Utover å sitte i Statens Kunstjury, var han formann for Norges Biennale-komité for Venezia og São Paulo.
Han var sønn av slektsgransker Stian Herlofsen Finne-Grønn (1869–1953) og Margrethe Borchgrevink (1873–1963) av slekten Borchgrevink. Broren Jørgen Finne-Grønn (1905–1998) ble ambassadør. Hans døde tre uker etter kona Liv Friis Holler (1906–2001).
Lars Jåstad
Lars Jåstad eller Lars Jaastad (født 5. mars 1871 i Ullensvang, død 8. juni 1926 i Leirfjord) var en norsk lærer, forfatter og ordfører i Leirfjord i perioden 1920–1926. Han er særlig kjent for det firebinds romanverket som begynte med Husmann og bonde i 1911, som han sjøl omtalte som «folkeliv i ein vestlandsfjord».
Han vokste opp som enebarn på en husmannsplass, og begynte på framhaldsskole i 1891, 20 år gammel. Deretter gikk han på Ullensvang folkehøgskole og Elverum lærerskole, hvor han tok eksamen i 1894. På Elverum gikk han sammen med Sven Moren. Han var først lærer i Bjerkreim før han i 1898 flyttet til Leirfjord, hvor han giftet seg, bygde hus og ble boende livet ut.
Han debuterte i 1891 med fortellinga Landsungdom – som han ga ut på eget forlag, og skrev etter hvert både dikt, drama for amatørteater, romaner og barnebøker. Han var «den første husmannsfødde forfattaren etter A.O. Vinje og hadde eit skarpt auge for sosiale roller og sosiale skilje» Firebindsverket som begynte med Husmann og bonde (1911) fortsatte med Linde og Røysnes (1912), Dagleg braud (1915) og Nålauga (1920). Hovedpersonen i verket er husmannen Oddmund Ullnes som kjøper gård og blir bonde. Bøkene skildrer industrialisering, klasseskiller og klassereiser, og «gjev eit sant og truverdigt bilete av tilhøva i dei indre Hardangerbygdene frå før hundreårsiftet og noko inn i dette hundreåret. Dei har difor òg sin store verdi som kulturskildring.» De fleste av Jåstads bøker henter sin handling fra Hardanger, men Utnesstova (1923) skildrer oppbruddet fra de små øysamfunnene på Helgelandskysten.
Han var far til forfatterne Birger Jåstad og Mari Myrberget, og morfar til forfatteren Lasse Myrberget.
Krzysztof Maksel
Krzysztof Maksel (født 4. juli 1991) er en polsk syklist.
Han representerte Polen under Sommer-OL 2016 i Rio de Janeiro, der han ble utslått i heatene i lagsprint.
Under Sommer-OL 2020 i Tokyo som ble arrangert i 2021, ble han nummer 8 i lagsprint.
Luis Augusto Castro Quiroga
Luis Augusto Castro Quiroga I.M.C. (født 8. april 1942 i Bogotá i Colombia; død 2. august 2022 i Chía i departementet Cundinamarca ) var en colombiansk katolsk ordensgeistlig og erkebiskop av Tunja.
Liv og virke
Luis Augusto Castro Quiroga trådte inn i misjonsordenen Consolatamisjonærene, og ble presteviet 24. desember 1967.
Apostolisk vikar, titulærbiskop
Pave Johannes Paul II utnevnte ham den 17. oktober 1986 til apostolisk vikar av San Vicente-Puerto Leguízamo og titulærbiskop av Aquae Flaviae. Den apostoliske nuntius til Colombia, erkebiskop Angelo Acerbi, bispeviet ham den 29. november samme år;medkonsekrerende var Mario Revollo Bravo, erkebiskop av Bogotá, og José Luis Serna Alzate I.M.C., biskop av Florencia.
Erkebiskop av Tunja
Den 2. februar 1998 ble han utnevnt til erkebiskop av Tunja. Castro var fra 2004 til 2008, og igjen fra 2014 til 2017 president for Den colombianske bispekonferanse.
Pave Frans innvilget den 11. februar 2020 hans alderbetingede avskjedssøknad.
Erkebiskop Castro Quiroga døde den 2. august 2022 på en klinikk i Chiá nord for Bogotá av covid-19 i en alder av 80 år.
File
File (latin: Philae, gresk: Pilai, koptisk: Pilak eller arabisk: P'aaleq) er en øy midt i Nilen og det gamle stedet for et egyptisk tempelkompleks i øvre Egypt. Disse omgivelsene har tidligere blitt oversvømmet siden den innledende byggingen av Assuandammen (Aswan Low Dam) i 1902. Tempelkomplekset ble senere tatt fra hverandre og satt sammen igjen på den nærliggende Agilkiaøya som en del av UNESCOs Nubiakampanjeprosjekt for å beskytte dette og andre oldtidsbyggverk før fullførelsen Assuandammen (Aswan High Dam) i 1970.
Luis Augusto Castro Quiroga
Episkopalgenealogi
Hans episkopalgenealogi er:
File
Turisme
Oldtidstemplene på øya File tiltrakk seg oppmerksomhet på 1800-tallet. I 1820-årene besøkte Joseph Bonomi d.y., en britisk egyptolog og museumsintendent, øya. Det samme gjorde Amelia Edwards, en britisk romanforfatter, i årene 1873–1874. Snart ble turisme til denne og lignende steder vanlig.
Nupsegga
En annen topp er Sørøstre Nupsegga med en høyde på 1 607 moh. som gjør den til den 8. høyeste toppen i Telemark.
File
Assuandammen
På 1900-tallet bygde man en etterhvert enorm demning her, som skapte Assuandammen. Denne truet med å drukne mange antikke landemerker, blant annet Filekomplekset. Dammen ble forhøyet to ganger, og øya File var deretter nesten alltid under vann. Faktum er at komplekset bare klarte seg unna oversvømmelse når demningslukene stod åpne mellom juli og oktober.
Man foreslo derfor at templene skulle flyttes, stein for stein, til nærliggende øyer, om Bigeh eller Elefantine, men i stedet styrket man grunnen og støttet bygningene. Til tross for at bygningene var fysisk sikret, ble øyas attraktive vegetasjon spylt vekk og fargen på templenes relieffer bleknet hen. Snart trengte og salt og annet inn i templenes tegl.
I 1960 besluttet Unesco å flytte flere truede steder langs Nilen til sikrere steder. Files tempelkompleks ble flyttet stein for stein, til Agilkai 550 meter bortenfor, der det ble oppført på nytt og kan besøkes. Prosjektet pågikk mellom 1977 og 1980.
Preobrazjenskijregimentet
Preobrazjenskijregementet (egentlig Livgarden Preobrazjenskij Hans Majestets Regiment russisk: Лейб-гва́рдии Преображе́нский Его Величества полк) var en russisk infanterienhet i den tsarrussiske landkrigsmakten, den keiserlige russiske hær.
Historie
Regimentet ble opprinnelig oppsatt i 1683 av tsar Peter den store. Enheten var forlagt til St. Petersburg i Russland. Det ble oppløst i og med den russiske revolusjon.
Tyssøybrua
Tyssøybrua er en bro i Øygarden kommune som går fra Tyssøy til Bjorøy.
Goniosystena
Goniosystena er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) billene lever av å spise blad på næringsplanten i slekten Bauhinia.
Utbredelse
Arten er kjent fra Venezuela.
Kloster (band)
Det norske bandet Kloster ble stiftet i 2003 i Oslo av vokalist/låtskriver Øystein Kloster, trommis Rune Solheim, gitaristene Ole Rasmus Hjelle og Roald Kaldestad, keyboardist Håvard Molland og bassist Kjetil Solheim.
I 2006 gav bandet ut sin første singel, «Still Waiting», en duett med Anne Marie Almedal. Året etter fulgte det første albumet, Big Fish.